На основу Закона о стечају ("Сл. гласник РС", br. 104/2009, 99/2011 - др. закон, 71/2012 – одлука УС, 83/2014, 113/2017, 44/2018 i 95/2018) и Националног стандарда бр. 5 о начину и поступку уновчења имовине (Службени гласник Републике Србије бр. 62/2018), стечајни управник стечајног дужника: DEONIČKO DRUŠTVO U MEŠOVITOJ SVOJINI INSTITUT ZA SISTEME PLANIRANJA I UPRAVLJANJA, BEOGRAD (VOŽDOVAC) - U STEČAJU, 11040 БЕОГРАД (ВОЖДОВАЦ), ЈОВЕ ИЛИЋА 165, МБ 07054238, ПИБ 111291623:
ОБЈАВЉУЈЕ
ПОЗИВ
За достављање понуда за вршење услуга процене вредности:
1) ПОЈЕДИНАЧНЕ ИМОВИНЕ СТЕЧАЈНОГ ДУЖНИКА, 
2) СТЕЧАЈНОГ ДУЖНИКА КАО ПРАВНОГ ЛИЦА и
3) процену ЦЕЛИСХОДНОСТИ уновчења стечајног дужника као правног лица у односу на продају појединачне имовине стечајног дужника

1. Позивају се сва заинтересована стручна, правна и физичка лица да доставе понуде за процену вредности:
1) ПОЈЕДИНАЧНЕ ИМОВИНЕ СТЕЧАЈНОГ ДУЖНИКА  DEONIČKO DRUŠTVO U MEŠOVITOJ SVOJINI INSTITUT ZA SISTEME PLANIRANJA I UPRAVLJANJA, BEOGRAD (VOŽDOVAC) - U STEČAJU, 
2) СТЕЧАЈНОГ ДУЖНИКА DEONIČKO DRUŠTVO U MEŠOVITOJ SVOJINI INSTITUT ZA SISTEME PLANIRANJA I UPRAVLJANJA, BEOGRAD (VOŽDOVAC) - U STEČAJU  (МБ 07054238) КАО ПРАВНОГ ЛИЦА, и 
3) процену ЦЕЛИСХОДНОСТИ уновчења стечајног дужника као правног лица у односу на продају појединачне имовине стечајног дужника.
Напомена:

Пресудом Привредног суда у Београду, посл.бр. 8 П 5048/2023 од дана 18.12.2023 године, која је постала правоснажна дана 29.05.2024. године и извршна дана 15.07.2024. године усваја се тужбени захтев тужиоца па се утврђује право својине тужиоца Деоничким друштвом у мешовитој својини „Институт за системе планирања и управљања“ Београд – у стечају на непокретностима и то:

· стану број 24 (у Уговору означен бројем 2.3) који се налази на другом спрату објекта „Е“, ламела Л1, површине 41 м2, у пројектној документацији означен са бројем 1 ц, у Београду, насеље „Чукаричка падина“ ул. Радничка бр. 51, на катастарској парцели 10480 КО Чукарица, и

· локалу број Л4 који се налази у приземљу објекта „Е“, ламема Л1, површине 32,46 м2, у Београд, насеље „Чукаричка падина“, ул. Радничка бр. 51, на кат.парцели 10480 КО Чукарица,

што тужени Грађевинско предузеће „Рад“ друштвено предузеће Београд (Стари град) – у стечају, дужан да призна и трпи да на основу ове пресуде тужилац упише право својине на напред наведеним непокретностима код Републичког геодетског завода – Служба за катастар непокретности Чукарица када се за то стекну законски услови.

Стечајни дужник не поседује другу имовину.

2. Сва лица која доставе понуду морају доставити доказе да поседују лиценцу, овлашћења и квалификације за ову врсту посла.
3. Сваки понуђач је дужан да у понуди наведе конкретан износ у динарима, као цену за извршен посао, рок плаћања исте и рок за доставу извештаја о процени.
4. Оглас је отворен 8 (осам) дана од дана објављивања овог позива.
5. Сваки понуђач може поднети једну понуду.
6. Избор најповољнијег понуђача извршиће се у складу са Законом о стечају, узимајући у обзир, осим финансијске понуде, и стручност, референце и друге елементе понуде које су од значаја за вршење адекватне процене.
7. Избор понуђача вршиће се искључиво са листе достављених понуда.
8. Одлука о избору најповољнијег понуђача ће бити донета у року од 5 радних дана од дана затварања овог позива.
9. Одабир понуђача ће извршити ОДБОР ПОВЕРИЛАЦА у роковима прописаним Националним стандардом о начину и поступку уновчења имовине стечајног дужника уз обавезу добијања сагласности стечајног судије на ангажовање понуђача. 
10. Понуде за вршење услуга процене могу се послати поштом на адресу: 11000 БЕОГРАД (Врачар), Ул. Мутапова бр. 20, локал бр. 4  или  е-маилом на адресу d.djukic.pritoka@gmail.com.
У Београду, 29.11.2024. године

Стечајни управник

Душан Ђукић
